**Molėtų rajono savivaldybės taryba**

**SPRENDIMAS**

**DĖL UŽDAROSIOS AKCINĖS BENDROVĖS „Molėtų vanduo“ 2017 M. FINANSINIŲ ATASKAITŲ RINKINIO TVIRTINIMO, PELNO (NUOSTOLIŲ) PASKIRSTYMO, Įstatų pakeitimo**

2018 m. balandžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 3 dalies 9 punktu, 48 straipsnio 2 dalimi, Lietuvos Respublikos akcinių bendrovių įstatymo 4 straipsnio 10 dalimi, 20 straipsnio 1 dalies 1, 10 ir 11 punktais, 24 straipsnio 1 dalimi, 58 straipsnio 2 dalimi, 59 straipsnio 1 ir 2 dalimis, [**Lietuvos Respublikos įmonių finansinės atskaitomybės įstatymo**](http://litlex.molsav.lt/LL.DLL?Tekstas=1?Id=50885&Zd=%C1MONI%D8%2BFINANSIN%CBS%2BATSKAITOMYB%CBS%2B%C1STATYMAS&BF=4#0txt)20 straipsnio 1 dalimi, atsižvelgdama į uždarosios akcinės bendrovės „Molėtų vanduo“ valdybos 2018 m. balandžio 12 d. raštą Nr. IS-53 „Dėl UAB „Molėtų vanduo“ finansinės atskaitomybės ir metinio pranešimo“,

Molėtų rajono savivaldybės taryba n u s p r e n d ž i a:

1. Patvirtinti uždarosios akcinės bendrovės „Molėtų vanduo“ 2017 m. audituotą metinių finansinių ataskaitų rinkinį (pridedama).

2. Paskirstyti uždarosios akcinės bendrovės „Molėtų vanduo“ 2017 m. pelną (nuostolius):

2.1. ankstesnių finansinių metų nepaskirstytas pelnas (nuostoliai) ataskaitinių finansinių metų pabaigoje – (128 437) eurai;

2.2. grynasis ataskaitinių finansinių metų pelnas (nuostoliai) – (182 110) eurai;

2.3. pelno (nuostolių) ataskaitoje nepripažintas ataskaitinių finansinių metų pelnas (nuostoliai) – nėra;

2.4. pervedimai iš rezervų – nėra;

2.5. akcininkų įnašai bendrovės nuostoliams padengti (jeigu visus ar dalį nuostolių nusprendė padengti akcininkai) – nėra;

2.6. paskirstytinasis pelnas (nuostoliai) iš viso – (310 547) eurai;

2.7. pelno dalis, paskirta į privalomąjį rezervą - nėra;

2.8. pelno dalis, paskirta savoms akcijoms įsigyti - nėra;

2.9. pelno dalis, paskirta į rezervą akcijoms suteikti - nėra;

2.10. pelno dalis, paskirta į kitus rezervus- nėra;

2.11. pelno dalis, paskirta dividendams išmokėti – nėra;

2.12. pelno dalis, paskirta metinėms išmokoms (tantjemoms) valdybos ir stebėtojų tarybos nariams, darbuotojų premijoms ir kitiems tikslams – nėra;

2.13. nepaskirstytieji pelnas (nuostoliai) ataskaitinių finansinių metų pabaigoje, perkeliami į kitus finansinius metus – (310 547) eurai.

3. Pakeisti uždarosios akcinės bendrovės „Molėtų vanduo“ (toliau – Bendrovė) įstatus, patvirtintus Molėtų rajono savivaldybės tarybos 2016 m. balandžio 29 d. sprendimu Nr. B1-91 „Dėl uždarosios akcinės bendrovės „Molėtų vanduo“ 2015 m. finansinių ataskaitų rinkinio tvirtinimo ir pelno (nuostolių) paskirstymo ir įstatinio kapitalo mažinimo“, ir išdėstyti juos nauja redakcija (pridedama).

1. Įgalioti Bendrovės l. e. direktoriaus pareigas Genovaitę Žemaitienę pasirašyti pakeistus Bendrovės įstatus.
2. Įpareigoti Bendrovės l. e. direktoriaus pareigas Genovaitę Žemaitienę per du mėnesius Akcinių bendrovių įstatymo nustatyta tvarka įregistruoti Juridinių asmenų registre pakeistus ir pasirašytus Bendrovės įstatus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras